**D I S P O Z I Ţ I E**

**privind constituirea comisiei de recepție la terminarea lucrărilor de construcții aferente DJ 103V km 8+000 în localitatea Săvădisla din contractul de lucrări nr. 26937/227/01.07.2022**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 27018/01.07.2024elaborat de către Serviciul Juridic, Contencios Administrativ, Arhivă, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* art. 2 alin.(1), art. 9 lit. i), art. 17, art. 22 lit. f), art. 27 din Legea nr. 10/1995, privind calitatea în construcții , republicată, cu modificările și completările ulterioare;
* Anexa 2 – definirea unor termini de specialitate utilizați în cuprinsul legii, pct. Recepția lucrărilor din Legea nr. 50/1991 privind autorizarea executării lucrărilor de construcții republicată, cu modificările și completările ulterioare;
* art. 37 al. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
* art. 3 alin ( 1) și art. 9-23 din Regulamentul privind recepția constructiilor, aprobat prin Hotărârea Guvernului nr. 273/1994, cu modificările și completările ulterioare;
* art. 75 lit. c) din Normele metodologice de aplicare a legii nr. 50/1991 privind autorizarea executării lucrărilor de construcții, aprobate prin Ordinul Ministrului Dezvoltării Regionale și locuinței nr. 839/2009 cu modificările și completările ulterioare;

**d i s p u n e:**

**Art. 1.** Se constituie Comisia de recepţie la terminarea lucrărilor de construcții aferente DJ 103V km 8+000 comuna Săvădisla din contractul de lucrări nr. 26937/227/01.07.2022 privind „Lucrări în vederea remedierii pagubelor produse în urma fenomenelor hidrometeorologice periculoase pe drumurile județene DJ 161C km 13+400 în localitatea Corneni și DJ 103V – km 8+000 com. Săvădisla”, încheiat între Județul Cluj, în calitate de achizitor și Utilaj Prest SRL, în calitate de executant, în următoarea componență:

1. președinte – domnul CUCUIAN ȘTEFAN - șef serviciu - Consiliul Județean Cluj
2. membru – doamna PAUL CRINA MIRELA – consilier Consiliul Județean Cluj
3. membru – domnul GĂZDAC ALEXANDRU – consilier- Consiliul Județean Cluj
4. membru - doamna HALGA OANA - consilier Consiliul Județean Cluj
5. membru- domnul COMAN GHEORGHE – inspector- Inspectoratul Județean în Construcții Cluj

**Art. 2**. Comisia desemnată la art. 1 va îndeplini atribuţiile cuprinse în legislaţia aplicabilă activității de recepție a construcțiilor.

**Art. 3.**  Prezenta dispoziţie se comunică, prin poșta electronică, persoanelor desemnate, Prefectului Județului Cluj şi se aduce la cunoștință publică prin afișare pe pagina de internet „www.cjcluj.ro”.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

Alin Tișe Simona Gaci

**Nr. 340 din 11 iulie 2024**